钦定古今图书集成/明伦汇编/官常典/第512卷 > 成闵
## 钦定古今图书集成/明伦汇编/官常典/第512卷 > 成闵

按《宋史》本传：“闵字居仁，邢州人。靖康初，刘韐为真定
帅，募勇士捍金兵，闵在麾下。高宗即位，闵领数百骑
至扬州，会上南渡，韩世忠追苗傅及袭兀术讨范汝
为，闵皆在戎行，又以力战却敌，积功至武功大夫、忠
州刺史。从世忠入见，世忠指闵曰：‘臣在南京，自谓天
下当先，使当时见此人，亦避一头矣’。上嘉叹劳勉。旋”
以取海州功，擢磁州团练使。召见，赐袍带锦帛，加赠
玉束带。时方与金盟，世忠罢兵，入为枢密使，诏进闵
棣州防御使、殿前游奕军统制，历迁保宁军承宣使。
绍兴二十四年，拜庆远军节度使。寻丁母忧，诏起复，
赠其母郑国夫人。金主亮将败盟，诏闵提禁旅三万
镇武昌，命湖北守、漕创砦屋三万间“以待之。发折帛
米钱茶引共百四十馀万缗，义仓和粜米六十三万
石备军用”，仍赐金器剑甲临遣之。闵至鄂，未几，进屯
应城县。八月，除湖北、京西制置使，节制两路军马。九
月，兼京西、河北招讨使。十一月，诏回援淮西。闵喜于
得归，冒雨兼程趋建康，士卒多道死，朝廷所给犒师
物奄归，已不及士卒，士卒有怨言，闵斩之。未几，除淮
东制置使，驻镇江。既而言者论诸军皆聚镇江，恐敌
出不意𢭏上流。于是诏闵发鄂州张成、华旺军回驻。
鄂亮死，闵引兵渡江趋扬州。及金人自盱眙渡淮北
去，闵列兵南岸，军士喏声相闻。金人笑之曰：“寄声成
太尉，有勤护送。”时卤气已夺，日虞王师之至，委弃戈
甲，粟米山积，诸军多仰以给。惟闵军多浙人，素不食
粟，死者甚众。闵至泗州，奏“已克复淮东。”寻入朝，凡侍
从、卿监、阁门内侍皆有赂遗。左正言刘度劾之，犹超
拜太尉、主管殿前司公事。寻复为御史论列，罢太尉，

熙元年卒，年八十一，赠开府仪同三司。子十一人。